ดิฉันกินยาคุมมา9-10ปีคะ อายุ29คะ ตอนนี้คือประจำเดือนมาน้อยมากๆ มาแค่เปื้อนผ้าอนามัยคะ เลยไม่สบายใจ ว่า 1. ดิฉันควร หยุดทานไหมคะหรือว่า ทานเดือนเว้นเดือนเอา หน้าฝ้าก็ขึ้นด้วยคะ กลัวมีปัญหาสุขภาพตามมาคะ (จริงๆส่วนตัวยังไม่พร้อมมีบุตรนะคะ )
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพดีประมาณ 91-99% ขึ้นกับวิธีการใช้ว่าใช้อย่างสม่ำเสมอหรือไม่ผลข้างเคียงที่เกิดขึ้นได้-ประจำเดือนมาผิดปกติในช่วงแรก-ประจำเดือนมาน้อยลงได้จากอิทธิพลของฮอร์โมนในยาคุมกำเนิด-คัดตึงเต้านม-ปวดศีรษะ-คลื่นไส้ อาเจียน-น้ำหนักตัวที่เพิ่มขึ้น-สิวขึ้นโดยผลข้างเคียงในยาคุมกำเนิดแต่ละชนิดก็จะแตกต่างกันไป ขึ้นกับระดับและชนิดของฮอร์โมนเพศในยี่ห้อยาคุมกำเนิดที่รับประทานค่ะแนะนำว่าถ้ารับประทานยาคุมกำเนิดอย่างสม่ำเสมอ แต่ไม่แน่ใจว่าเป็นเลือดประจำเดือนจริงหรือไม่ อาจซื้อชุดตรวจการตั้งครรภ์ทางปัสสาวะมาตรวจเองเบื้องต้น ถ้าผลเป็นลบ ตามทฤษฏีแล้วสามารถกินยาคุมกำเนิดต่อไปได้เลย แม้ประจำเดือนจะไม่มาหรือมาน้อยค่ะถ้าไม่สบายใจกับวิธีการคุมกำเนิดที่ใช้อยู่ สามารถปรึกษาสูตินรีแพทย์เพื่อเปลี่ยนวิธีการคุมกำเนิดได้ หรือเปลี่ยนเป็นการใช้ถุงยางอนามัยแทนค่ะเรื่องฝ้านั้นอาจจะเกี่ยวกับยาคุมกำเนิดได้เช่นกันค่ะ การโดนแสงแดดนั้นเป็นปัจจัยหลักที่เกี่ยวข้องโดยตรงที่ควรหลีกเลี่ยงเช่นกัน